**Қазақстан Республикасының**

 **Президенті**

 **Н.Ә. Назарбаевқа**

**«Қазақстан Республикасының сот жүйесi мен судьяларының мәртебесi туралы» Қазақстан Республикасының Конституциялық заңында көзделген ережелердi бекiту туралы» 2001 жылғы 26 маусымдағы № 643 Қазақстан Республикасы Президентінің Жарлығына өзгерістер енгізу туралы» Қазақстан Республикасы Президенті Жарлығының жобасына**

**ТҮСІНДІРМЕ ЖАЗБА**

Бес институционалды мемлекеттік реформаларды жүзеге асыру бойынша «Мемлекетті құрудағы 100 нақты қадам» Ұлт Жоспарын жаңғыртуды жүзеге асыру туралы Ұлттық комиссияның есебін тыңдап, осы жиналыста берген елбасының тапсырмасына сәйкес «Қазақстан Республикасының кейбір конституциялық заңдарына өзгерістер енгізу туралы» Қазақстан Республикасының Конституциялық заңына (бұдан әрі – заң) Қазақстан Республикасының Президенті Н.Ә. Назарбаевпен 2017 жылдың 13 наурызы, сондай-ақ 16 маусымында қол қойды.

 «Қазақстан Республикасының сот жүйесі мен судьялардың мәртебесі туралы» Қазақстан Республикасының Конституциялық заңына Заңмен өзгерістер енгізілді, өзгерістерге сәйкес судья лауазымына үміткерлердің жасына шектеу жиырма бес жастан отыз жасқа көтерілді, сондай-ақ судья лауазымынан өкілетті органдардың мемлекеттік лауазымдарына сайланған немесе тағайындалған, сондай-ақ судья лауазымынан сот төрелігін қамтамасыз етуді ұйымдастырумен тікелей байланысты лауазымдарға тағайындалған тұлғаларға судья лауазымына тағылымдамадан өтпей конкурс негізінде тағайындалу құқығы беріледі.

 Осыған орай, Судьялыққа кандидаттың тағылымдамадан өтуі туралы ережеге тиісті өзгерістер енгізу қажет.

 Сонымен қатар, Қазақстан Республикасының Жоғары Сот Кеңесінің 2017 жылғы 28 наурыздағы хаттамалық шешімімен соттарда тағылымдамадан өту үшін конкурсқа қатысатын судьялыққа кандидаттарға тағылымдаманың алдында ниет білдірген соттардағы судьялардың бос лауазымдарына орналасуға конкурсқа қатысу және тиісті бос лауазымдарға конкурсқа қатысудан бас тартқан жағдайда оған жұмсалған мемлекеттік қаражатты қайтару міндетін енгізуді қарастыратын ұсыныстар қолдау тапты.

 Судьялыққа кандидаттың тағылымдамадан өтуі туралы ережеге тағылымдамадан өту туралы келісім жасасу аясында тағылымдамашы-кандидатқа осы міндетті белгілеуді қарастыратын толықтыру енгізіледі.

Мемлекетімізде сот жүйесі құрамының сапасын жақсарту мақсатында «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңына өзгерістер енгізіліп, онда судьялардың кәсіби қызметін бағалау институтын жетілдіру қарастырылған.

Заңға енгізілген өзгерістерге сәйкес, судьялардың кәсіби қызметін бағалау нәтижесі бойынша атқарып отырған лауазымына сай емес, теріс деп таныса, онда судьяны лауазымынан босатуға негіз болып табылады.

Сондай-ақ, заңмен судьяны конкурс арқылы өткізбей бір соттан басқа сотқа ауыстыру тәртібі де реттелген, егер де Сот жюриінің судьяны басқа сотқа немесе басқа мамандыққа ауыстыру туралы шешімі қабылданған жағдайда.

Бұдан бөлек, жоғары тұрған сатыдағы судья лауазымына, сот төрағасы, сот алқасы төрағасы лауазымына тағайындау үшін ұсыным жасаудан бас тарту қарастырылған.

Осыған байланысты, заңды сәйкестендіру мақсатында Сот жюриі туралы Ережеге тиісті өзгерістер енгізу қажет.

Сонымен қатар, еліміздегі судьялардың VII съезінде Қазақстан Республикасының Президенті Н.Ә. Назарбаевпен судьялардың жұмысына қоғамдық бақылауды күшейту жөнінде, оның ішінде сот әділдігін жүзеге асыру мәселесіне араласуды қоспағанда, азаматтардың судьялардың іс-әрекетіне келтірген өтініштерін қарауда Сот жюриінің жұмысын жетілдіруге іс-шаралар қабылдауға тапсырмалар берілген.

Осыған байланысты, аталған Жарлықтың шеңберінде Сот жюриі біліктілік комиссиясымен судьяның кәсіби қызметін бағалау барысында судьяның кандидатурасын тексеруде, іске қатысушылардың судьяның жұмысын бағалау нәтижесі қосымша материал ретінде қаралатыны (белгілі бір судьяға қатысты сот отырысына қатысушыдан анкета алу нәтижесі) ережеге енгізілетін болады.

Азаматтардан түскен өтініштерді ескеріп, Сот жюриінің мүшесі тікелей тексеру жүргізеді және оның отырысында қарайды, осындай тексерулер жүргізуді нақтылау ескеріліп, сәйкесінше норма енгізілген.

Қазақстан Республикасы «Қазақстан Республикасының Жоғарғы Сот Кеңесі туралы» Заңына өзгерістер мен толықтырулар енгізілуіне сәйкес, Жоғарғы Сот Кеңесіне судьяларға куәлік беру өкілеттігі берілді. Осыған орай, жоғарыдағы Жарлыққа өзгерістер енгізіледі.

**Қазақстан Республикасы**

 **Жоғарғы Сотының**

 **Төрағасы Қ. Мәми**